(29)
 Отговори на въпросника бяха получени от тримата включени в извадката производители от Съюза, както и от един несвързан вносител от Съюза.
 1.10. Проверка
 (30)
 Поради епидемията от COVID-19 и ограничителните мерки, въведени от много държави членки, както и от много трети държави, Комисията не можа да извърши контролни посещения в съответствие с член 16 от основния регламент. Вместо това Комисията извърши кръстосани проверки от разстояние на цялата информация, която смяташе за необходима във връзка със своето определяне в съответствие с Известието относно последиците от епидемията от COVID-19 за антидъмпинговите и антисубсидийните разследвания (12). Комисията извърши кръстосани проверки от разстояние (КПР) на следните дружества/страни:
 Производители от Съюза
 —
 SAIPOL Bu Diester, Франция
 —
 CAMPA Iberia S.A.U., Испания
 —
 VERBIO Vereinigte BioEnergie AG, Германия
 Вносители
 —
 Shell Trading Rotterdam BV, Нидерландия.
 1.11. Разгласяване
 (31)
 На 21 май 2021 г. Комисията разгласи основните факти и съображения, въз основа на които възнамерява да запази действащите антидъмпингови мита. На всички страни бе даден срок, в който да представят своите коментари във връзка с разгласените факти и съображения.
 (32)
 Коментарите от заинтересованите страни бяха разгледани от Комисията и взети под внимание, когато това бе счетено за целесъобразно. На страните, които поискаха изслушване, бе предоставена такава възможност.
 2. РАЗГЛЕЖДАН ПРОДУКТ И СХОДЕН ПPОДУКТ
 2.1. Разглеждан продукт
 (33)
 Разглежданият продукт е същият като при първоначалното разследване и предишния преглед с оглед изтичане на срока на действие на мерките, а именно моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, общоизвестни като „биодизел“, в чист вид или в смес с тегловно съдържание над 20 % на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, с произход от САЩ, понастоящем класирани в кодове по КН ex 1516 20 98 (код по ТАРИК 1516209829), ex 1518 00 91 (код по ТАРИК 1518009129), ex 1518 00 99 (код по ТАРИК 1518009929), ex 2710 19 43 (код по ТАРИК 2710194329), ex 2710 19 46 (код по ТАРИК 2710194629), ex 2710 19 47 (код по ТАРИК 2710194729), ex 2710 20 11 (код по ТАРИК 2710201129), ex 2710 20 16 (код по ТАРИК 2710201629), ex 3824 99 92 (код по ТАРИК 3824999212), ex 3826 00 10 (кодове по ТАРИК 3826001029, 3826001059, 3826001099), ex 3826 00 90 (код по ТАРИК 3826009019) („разглежданият продукт“).
 (34)
 Биодизелът е гориво от възобновяем източник, произвеждано от широка гама суровини, т.е. растителни масла като рапично масло, соево масло, палмово масло, използвани мазнини за пържене (UFO), животински мазнини или биомаса.
 (35)
 Биодизелът се използва в транспортния сектор, основно смесен с минерално дизелово гориво (т.е. петрол/конвенционално дизелово гориво), като то е в много малки количества в чистата му форма (В100).
 2.2. Сходен продукт
 (36)
 В съответствие с установеното при първоначалното разследване, както и при предишния преглед с оглед изтичане на срока на действие на мерките, при настоящото разследване в рамките на преглед с оглед изтичане на срока на действие на мерките бе потвърдено, че следните продукти имат еднакви основни физични, химични и [технически] характеристики, както и едни